CELEX: C2006/212/60
Language: lv
Date: 2006-09-02 00:00:00
Title: Lieta T-177/06: Prasība, kas celta 2006. gada 3. jūlijā — Ayuntamiento de Madrid un Madrid Calle 30 pret Eiropas Kopienu Komisiju

2.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 212/33
            
         Prasība, kas celta 2006. gada 3. jūlijā — Ayuntamiento de Madrid un Madrid Calle 30 pret Eiropas Kopienu Komisiju
   (Lieta T-177/06)
   (2006/C 212/60)
   Tiesvedības valoda — spāņu
   Lietas dalībnieki
   
      Prasītājas: Ayuntamiento de Madrid un Madrid Calle 30 SA (Madride) (pārstāvji — J. L. Buendía Sierra un R. González-Gallarza Granizo)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               atcelt klasifikāciju, ko veica Eiropas Komisija (Statistikas birojs), klasificējot Madrid Calle 30 sektorā “valsts pārvalde” saskaņā ar “Eiropas kontu sistēmu 1995” (EKS 1995), kas ietverta Padomes 1996. gada 25. jūnija Regulas (EK) Nr. 2223/96 A pielikumā, klasifikāciju, kas izriet no kontiem, kurus Komisija (Statistikas birojs) publicēja 2006. gada 24. aprīlī attiecībā uz datiem par 2005. gadu, kas attiecas uz valsts budžeta deficītu un valsts parādu, piemērojot Protokolu par pārmērīga budžeta deficīta novēršanas procedūru, kas ir EK līguma pielikums;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Ar šo prasību tiek lūgts atcelt klasifikāciju, ko veikusi Eiropas Komisija (Statistikas birojs), klasificējot Madrid Calle 30 SA vispārējā sektorā “valsts pārvalde” saskaņā ar “EIROPAS KONTU SISTĒMU — EKS 1995” (EKS 1995), kas ietverta Padomes 1996. gada 25. jūnija Regulas (EK) Nr. 2223/96 par Eiropas nacionālo un reģionālo kontu sistēmu Kopienā (1) A pielikumā. Kā norāda prasītājas, šī klasifikācija izriet no kontiem, kurus Komisija (Statistikas birojs) publicēja 2006. gada 24. aprīlī attiecībā uz datiem par 2005. gadu, kas attiecas uz valsts budžeta deficītu un valsts parādu, piemērojot Protokolu par pārmērīga budžeta deficīta novēršanas procedūru, kas ir EK līguma pielikums.
   Prasītājas apgalvo, ka Madrid Calle 30 ir akciju sabiedrība, kuras akciju turētāji ir Ayuntamiento de Madrid [Madrides pilsētas dome] un privāts konsorcijs, ko veido trīs būvniecības un pakalpojumu uzņēmumi un kas ir atlasīts publiskā iepirkuma procedūrā un atbilst tirgus cenas stingrajiem kritērijiem.
   Pamatojot savus prasījumus, prasītājas apgalvo, ka:
   
               —
            
            
               ir pārkāptas vairākas EKS 1995 normas par institucionālo vienību klasifikāciju sektoros “valsts pārvalde” vai “nefinanšu sabiedrības”;
            
         
               —
            
            
               ir pārkāpti vispārīgie principi attiecībā uz administratīvo aktu pamatojumu un tiesībām tikt uzklausītam.
            
         
      (1)  OV L 310, 1. lpp.